ທ່ານໂທມັສ ບາຊ ປະທານຄະນະກຳມະການໂອລິມປິກສາກົນໄດ້ຢືນຢັນໃນພິທີຖະແຫຼງຂ່າວທີ່ຈັດຂຶ້ນຢູ່ເມືອງພຽງຊາງ ສ ເກົາຫຼີໃນວັນທີ 7 ກຸມພານີ້ວ່າ: ງານມະຫາກຳກິລາໂອລິມປິກລະດູໜາວພຽງຊາງໄດ້ກຽມພ້ອມຮຽບຮ້ອຍແລ້ວ, ສຳລັບຂໍ້ກຳນົດໃໝ່ກ່ຽວກັບການຈັດງານກິລາໂອລິມປິກຢ່າງປະຢັດມັດທະຍັດທີ່ສຸດໃນປະຫວັດສາດນັ້ນ, ທ່ານຫວັງວ່າ ງານມະຫາກຳກິລາໂອລິມປິກລະດູໜາວປັກກິ່ງ 2022 ຈະສາມາດກາຍເປັນແບບຢ່າງໃໝ່.
ທ່ານບາຊກ່າວວ່າ: ຂໍ້ກຳນົດໃໝ່ຂອງງານກິລາໂອລິມປິກໄດ້ເລີ່ມເກີດມີປະສິດທິຜົນແລ້ວໃນຂະບວນການກະກຽມງານມະຫາກຳກິລາໂອລິມປິກລະດູໜາວປັກກິ່ງ 2022. ຄະນະກຳມະການໂອລິມປິກສາກົນໄດ້ແລກປ່ຽນຄວາມເຫັນກັບຄະນະກຳມະການຈັດງານມະຫາກຳກິລາໂອລິມປິກລະດູໜາວປັກກິ່ງແລ້ວ ແລະປັກກິ່ງກໍເຮັດໄດ້ດີຫຼາຍໃນການປະຕິບັດງານ, ງານມະຫາກຳກິລາໂອລິມປິກລະດູໜາວປັກກິ່ງໄດ້ກາຍເປັນແບບຢ່າງໃໝ່ແລ້ວໃນການປະຕິບັດຂໍ້ກຳນົດໃໝ່ຂອງງານກິລາໂອລິມປິກ. ຂະນະດຽວກັນ, ທ່ານບາຊຍັງສະແດງຄວາມພໍໃຈທີ່ສຸດຕໍ່ແຜນການການຕະຫຼາດຂອງງານມະຫາກຳກິລາໂອລິມປິກລະດູໜາວປັກກິ່ງນັບມາຮອດປັດຈຸບັນ.